Låneoptagelse 2014 
Sagsfremstilling 
4.      Låneoptagelse 2014  
                                                                                                                        Åbent 
Sagsnr.: 326-2013-43798       J.nr.: 00.34.00            Paulina Poulsen.: 326-2014-334813 
  
[adresse] 
Til budget 2014 var det muligt at ansøge Økonomi- og Indenrigsministeriet om lånedispensation fra forskellige puljer.
  
Der blev givet tilsagn på i alt 39 mio. kr. fra 3 puljer – puljen vedr. lav likviditet, det ordinære anlægsområde samt 
investeringer på kvalitetsfondsområdet. 
  
Udover ovenstående lånepuljer er der områder, hvor der er automatisk låneadgang, bl.a. lån til betaling af 
ejendomsskatter, energibesparende foranstaltninger, lån til færge samt anlægsudgifter til havne. Tilsammen giver 
dette en låneramme på 49,4 mio. kr. 
  
Anlægsudgifterne skal være afholdt, før lånet kan optages. Med det forbrug der kan opgøres på nuværende 
tidspunkt, kan der lånes i alt 39,2 mio. kr. Lånedispensationen fra puljen vedr. lav likviditet i 2014 blev behandlet i 
december 2013, og lånet på 6,5 mio. kr. blev hjemtaget i januar 2014. 
  
BEHANDLING 
Direktion, Økonomiudvalget, Kommunalbestyrelsen. 
  
INDSTILLING 
Økonomichefen indstiller: 
· at der hjemtages lån på i alt 39,2 mio. kr. til låneberettigede udgifter i 2014 gennem KommuneKredit. 
  
ØKONOMISKE KONSEKVENSER 
I budget 2014 er der indregnet låneoptagelse med i alt 49,4 mio.kr. Der er optaget 6,5 mio. kr. i januar 2014. Der 
optages derfor 3,7 mio. kr. mindre end forudsat i budgettet. 
  
  
Direktionens møde den 11. november 2014: 
Direktionen vedtog at anbefale økonomichefens indstilling. 
Økonomiudvalgets møde den 19. november 2014: 
Økonomiudvalget vedtog at anbefale Direktionens indstilling. 
  
  
  
Kommunalbestyrelsens møde den 26. november 2014: 
Kommunalbestyrelsen vedtog at godkende Økonomiudvalgets indstilling. 
  
  
